**doar mama cunoaste**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

palmele tac pentru unii,

doar mama cunoaste limbajul durerii,

mi-l scrie acum.

privindu-mi suferința, tăcerea,

ridicolul din fiecare-ncercare,

mă-nvață fără cuvinte

filosofia iubirii.

trandafirii nu se ating,

chiar privindu-i,

îi poți ucide, precum bruma

cuvintelor noastre

respirate în piept străin.

doar mama cunoaste

adâncimea tristeții.

palma ei ca o lebădă trece

prin părul inundat de soare,

si tresaltă în clipele

ce-nvie frumosul

din nopți nedormite.